চমকে দেওয়া এই অঙ্ক এখন গোটা বিশ্বের চোখ ছানাবড়া করে দিয়েছে। মাত্র ১ বছরে এই অবিশ্বাস্য সম্পদ বৃদ্ধির রহস্য কোথায় লুকিয়ে আছে? কেমন করে এমন অসম্ভবটা সম্ভব হল? বিশেষজ্ঞেরা বলছেন এর পিছনে রয়েছে শেয়ার বাজারের রমরমা। শেয়ার বাজারই এই অতি ধনীদের আরও ধনীতে রূপান্তরিত করেছে। এই সুযোগে ইতিহাস গড়েছেন বিশ্বের ১ নম্বর ধনী ব্যক্তি অ্যামাজনের প্রতিষ্ঠাতা জেফ বেজোস। ২০১৭-র পর যাঁর একারই মোট সম্পদের পরিমাণ দাঁড়িয়েছে ভারতীয় মুদ্রায় ১০ লক্ষ ৭০ হাজার ২৫৩ কোটি টাকা! যা পৃথিবীর ইতিহাসে কোনও ১ জন ব্যক্তির সম্পদের পরিমাণে রেকর্ড।